== Baggrund og personligt liv ==
Frederik fødtes i [[Berlin]] som søn af [[Frederik Vilhelm 1. af Preussen|kong Frederik Vilhelm 1.]] og [[Sophie Dorothea af Hannover|dronning Sophie Dorothea]] af Preussen. Hans barndom gik med militærtræning og uddannelse. Så hård var denne uddannelse, at han forsøgte at flygte til sin onkel [[George 2. af Storbritannien]]. Hans hjælper, løjtnant Katte, blev dømt til døden; han blev tortureret og [[Halshugning|halshugget]] for øjnene af den unge Frederik. Frederik selv isoleredes indtil faderens død i [[1740]], men modtog dog en regelmæssig uddannelse til konge. Desuden studerede han på eget initiativ musik, [[filosofi]] og fransk [[litteratur]]. Fra [[1733]] var han gift med [[Elisabeth Christine af Braunschweig-Wolfenbüttel-Bevern]]; ægteskabet var barnløst.
Religion Historie Walhalla